Funchalgo katedrala

Funchalgo katedrala (), Funchalen, Madeira uhartean, Portugalgo kolonizazioaren garaitik birtualki ukitu gabe iraun duen eraikin bakanetakoa da. 
Manueldar eta gotiko garaiko ezaugarri estilistiko bereizgarriak ditu. Funchaleko elizbarrutiko katedrala da eta uhartearen eliza nagusia.
Funchaleko gotzaindegia, bere garaian, munduko elizbarrutirik handiena izan zen, portugesek aurkitutako lurralde guztiak hartzen baitzituen, Brasildik Japoniara.
https://www.visitportugal.com/es/content/se-catedral-do-funchal

Portugalgo monumentu nazionalaren izendapena du.

 Historia 
XV. mendeko 90eko hamarkadan, Manuel I.a Portugalgoak Pêro Anes arkitektoa bidali zuen Funchalgo katedralaren diseinuan lan egiteko. Eraikina 1514an amaitua zegoen. 1508an, Funchal hiri mailara igo zutenean, ordurako tenpluan meza ematen zuten.http://www.monumentos.gov.pt/site/app_pagesuser/SIPA.aspx?id=5015

Dorrearen errematea eta xehetasun gehiago 1517-1518 urteen inguruan amaitu ziren.

 Ezaugarriak 
Funchal katedralaren barruan, Kapera Nagusiko errezela gotiko batez errematatua dagoen erretaula bereziki deigarria da. Urre-koloreko zur landuzko poliptiko handia du, eta zur gaineko olio-pinturaz eta eskulturez osatuta dago.https://visitmadeira.com/es/que-hacer/apasionados-por-la-cultura/patrimonio/monumentos-y-arquitectura/catedral-de-funchal/

Katedralean, absideko euskarriak nabarmentzen dira. Bertan, santuak, profetak eta apostoluak ikus daitezke XVI. mendeko jantzietan.Serrão, Vítor (2001). História da arte em Portugal: o renascimento e o maneirismo. Lisboa: Editorial Presença. 132-134.or. Eserlekuen euskarrien xehetasunetan Madeiraren bizitzaren zenbait alderdi ikus daitezke, hala nola, banana sorta bat garraiatzen duen kerubin bat eta ardoz betetako zahagi bat kargatzen duen beste bat.

Elizak Manuel I.a erregeak eskainitako prozesio-gurutze aparta gordetzen du. Zilarrezko kultuko alfaia hau Portugalgo manuelen urregintzako maisulanetako bat da.

 Iruditegia 

 Erreferentziak 

 Kanpo estekak 
 :Webgune ofiziala.

Kategoria:Funchalgo eraikinak
Kategoria:1514ko lanak
Kategoria:Portugalgo katedralak
Kategoria:XVI. mendeko arkitektura
Kategoria:Manueldar estiloa
Kategoria:Portugalgo arkitektura gotikoa
Kategoria:Katedral gotikoak
Kategoria:Portugalgo monumentu nazionalak